钦定古今图书集成/明伦汇编/闺媛典/第254卷 > 杨一衡妻方氏
## 钦定古今图书集成/明伦汇编/闺媛典/第254卷 > 杨一衡妻方氏

按《石埭县志》：“方氏，杨一衡妻。年二十八，一衡死，仅一
女才数岁，苦节自守。家赤贫，败室颓垣，不蔽风雨，釜
甑尝空，灶火不然。戚属李得华悯之，馈脱粟不受，为
置铛碗亦不受。岁凶，尝数日忍饥同居，孀妇分以食，
坚却之。织纴苟延，目不窥户外。崇祯辛巳，无疾而终。
女适诸生陈光周。”